ابراہیم بینش

ابراہیم بینش (1811ء ،ڈروساؤ، بوہیمیا -1878، لندن) ایک عبرانی زبان دان اورصحافی تھے۔

زندگی 
وہ 1811ء میں بوہیمیا میں ، ڈروساؤ ( Strážov ) میں یہودی والدین کے گھر پیدا ہوئے ۔ ابتدائی عمر سے ہی وہ اپنے ہم مذہبوں کی فلاح و بہبود میں دلچسپی رکھتے تھے۔ کچھ سال تک انہوں نے ویانا یونیورسٹی میں طب کا مطالعہ کیا، لیکن حصول سند کے مرحلہ کے آغاز سے قبل ہی اس نے اس کا مطالعہ ترک کر دیا۔

انہوں نے انگلینڈ میں سکونت کے لیے 1841ء میں آسٹریا چھوڑا، جہاں وہ بقیہ زندگی رہتے رہے۔ عبرانی سیکھنے اور یہودیت سے اظہارِ اخلاص نے انگلستان کے یہودیوں میں انہیں اعلی شہرت سے نوازا۔ وہ 1864ء سے 1869ء تک اور پھر 1875ء سے اپنی وفات تک ہفت روزہ یہودی سرگزشت کے مدیر رہے۔ انہوں نے 1870ء میں انجمنِ عبرانی ادب کے قیام اور 1871 ء میں انگریزی -یہودی انجمن قیام و فروغ میں سرگرم رہے۔ 

31 جولائی 1878ء کو ہورنسے میں ان کی وفات ہوئی ۔

کام 
وہ مندرجہ ذیل کے مصنف تھے :
 1847ء موسی بن میمون کی زندگی اور تحریروں پر دو خطبات۔
 1851 ء میں عہد نامہ قدیم کا ترجمہ، جو عبرانی متن کے ساتھ شائع ہوا۔
 تورات اور ہفتاراہ، عبرانی میں اورانگریزی میں ترجمے (روڈلہائیم، 1864ء): جلد اول، پیدائش - لیوی ؛ جلد دوم، گنتی - استثناء ۔
 1863ء کالینسو کی تورات اور یوشع پر تنقید پر مضمون۔
 ’’معائنہِ یہود: موسی سے ہمارے دور تک ، یہود کے عروج و ترقی کا خاکہ‘‘، سینٹ جارج کے ہال، لندن 1874ء میں ہونے والے پانچ خطبات کا ایک سلسلہ ہے۔

بینش نے 1852ء میں ایک ابتدائی عبرانی گرامر شائع کیا اور 1863ء میں کتب مقدس کی تاریخ کا ایک عنوانی کتابچہ۔

حوالہ جات 

 انتباہ

1811ء کی پیدائشیں
1878ء کی وفیات
انیسویں صدی کی برطانوی مرد مصنفین
انیسویں صدی کے برطانوی صحافی
انیسویں صدی کے صحافی
انیسویں صدی کے مترجمین
برطانوی یہودی
چیک یہودی
مرد صحافی
برطانیہ نامکمل سانچے